

**Projektu uzraudzības komisijas sēdes protokols**

Ādažu novadā, 2024. gada 21. oktobrī  Nr. ĀNP/1-7-5/24/33

**Sēdi vada:** Komisijas priekšsēdētājs G.Porietis

**Piedalās:** Komisijas locekļi: K.Miķelsone, V.Bulāns, E.Kāpa, S.Mūze, I.Pērkone, G.Miglāns

**Nepiedalās:**

**Uzaicināti:** J.Galakrodznieks, E.Šefere

**Protokolē:** I.Krūzmane

**Sēde notiek:** attālināti, *MS TEAMS* vidē.

**Sēde sākās:** sākās plkst. 13.00 un tika slēgta plkst. 13.25

DARBA KĀRTĪBA

1. Par pašvaldības dalību Ukrainas pašvaldību apmācību un prakses atbalsta programmā “TIPS4UA”.
2. Par projekta “LIFE Bauhausing Europe” metu konkursu.

SANĀKSMES GAITA

|  |
| --- |
| 1. **Par pašvaldības dalību Ukrainas pašvaldību apmācību un prakses atbalsta programmā “TIPS4UA”**
 |

(J.Galakrodznieks)

J.GALAKRODZNIEKS informē, ka 2022.gada 11.oktobra vienošanās ar Slobožanskas ciema padomi paredz darbinieku grupu apmaiņu. Pašvaldības mērķis dalībai programmā ir atbalstīt Slobožanskas pašvaldību Ukrainā tās attīstības un rekonstrukcijas centienos, tajā skaitā Eiropas Savienības finansējuma piesaistē. Iepazīstina apgūstamo darbību loku programmas ietvaros un programmas ieviešanas procesu. Informē par programmas izmaksu sadalījumu, iespējamo prakses/ hospitācijas modeli Ādažu novada pašvaldībā un iespējamām izmitināšanas un ēdināšanas izmaksām. APN izvirza priekšlikumus atbalstīt lēmuma projekta sagatavošanu uz domes sēdi, uzņemt trīs Slobožanskas pašvaldības delegācijas no 2025.gada maija līdz oktobrim, APN 2025.gada budžetā paredzēt papildus 2350 EUR delegāciju uzņemšanas izmaksu segšanai.

K.MIĶELSONE papildina, ka šajā projektā iesaistīties tika aicināti visi Eiropas reģionālās komitejas pašvaldību un reģionu vadītāji. Slobožanskas pašvaldība kā sadraudzības pilsēta periodiski tiek uzņemta vizītēs Ādažu novadā, dalība programmā būtu atbilstoša un vērtīga arī turpmākai kvalitatīvai vizīšu nodrošināšanai.

KOMISIJA NOLEMJ: **Atbalstīt priekšlikumu dalībai Ukrainas pašvaldību apmācību un prakses atbalsta programmā “TIPS4UA” un uzdot APN gatavot lēmumprojektu izskatīšanai š.g. 24.oktobra domes sēdē.**

|  |
| --- |
| 1. **Par projekta “LIFE Bauhausing Europe” metu konkursu**
 |

(I.Pērkone)

I.PĒRKONE informē par veiktajām aktivitātēm metu konkursa norisē, norādot, ka līdz 2024.gada 21.oktobrim nav saņemts neviens pieteikums, savukārt citu projektā iesaistīto pašvaldību metu konkursi jau ir noslēgušies, un projektēšana ir uzsākta. Analizē situācijas iemeslus un sekas, kas var iestāties projekta neīstenošanas gadījumā. Informē par plānotajiem turpmākiem soļiem situācijas risināšanai, izsakot priekšlikumus palielināt metu konkursā plānoto balvu fona apmēru un veikt grozījumus metu konkursa nolikumā, lai sludinātu konkursu atkārtoti.

KOMISIJA diskutē par to, vai konkursa nolikums ir ticis gatavots atbilstoši projekta nosacījumiem, precizē laika grafiku, rosina noskaidrot iemeslus projekta dalībnieku atteikumiem un izskatīt iespēju mainīt komisijas sastāvu. Precizē nosacījumus, pie kuriem no projekta realizācijas jāatsakās un kādas sankcijas šajā gadījuma var iestāties.

KOMISIJA NOLEMJ: **Uzdot APN precizēt bāzes nosacījumus, kurus ietvert jauna konkursa nolikumā. Tiklīdz nosacījumi būs precizēti, pieteikt turpmākā rīcības plānaizskatīšanu projektu uzraudzības komisijā.**

Komisijas priekšsēdētājs G.Porietis